stanford-oval/wikipedia huggingface dataset:
ไสว บุญมา
ประวัติ

ไสว บุญมา หรือ ดร.ไสว บุญมา เกิดในครอบครัวชาวนาเมื่อวันที่ 12 กุมภาพันธ์ พ.ศ. 2488 ที่ตำบลพิกุลออก อำเภอบ้านนา จังหวัดนครนายก ไดัรับการศึกษาพื้นฐานจากบ้านและชุมชนและเรียนชั้นประถมศึกษาที่ศาลาวัดแหลมไม้ย้อย จนจบชั้นประถมศึกษาปีที่ 4 จึงเข้าศึกษาต่อที่โรงเรียนบ้านนา "นายกพิทยากร" จนจบชั้นมัธยมศึกษาปีที่ 6 จากนั้นเข้าศึกษาในวิทยาลัยครูเทพสตรี โดยระหว่างที่ศึกษาอยู่ได้ทุนอเมริกันฟิลด์เซอร์วิส (American Field Service Scholarship : AFS) เป็นนักเรียนแลกเปลี่ยนไปศึกษาที่สหรัฐอเมริกาเป็นเวลา 1 ปี จากนั้นจึงกลับมาศึกษาต่อที่วิทยาลัยครูเทพสตรีต่อจนจบชั้นประกาศนียบัตรวิชาการศึกษาชั้นสูง (ป.กศ.สูง) แล้วจึงเข้าเรียนที่วิทยาลัยวิชาการศึกษา (ประสานมิตร) ศึกษาอยู่เพียง 4 ภาคเรียนก็ได้รับทุน Frank Bell Appleby ไปศึกษาต่อที่ วิทยาลัยชายแคลร์มอนท์ (Claremont Men's College ซึ่งได้เปลี่ยนชื่อเป็น Claremont McKenna College) มลรัฐแคลิฟอร์เนีย ประเทศสหรัฐอเมริกา จนจบปริญญาตรีด้วยคะแนนระดับสูงสุด (Summa Cum Laude) จึงได้ทุนจาก Earhart Foundation ศึกษาต่อที่ บัณฑิตวิทยาลัยแคลร์มอนท์ (Claremont Graduate University) จนสำเร็จการศึกษาระดับปริญญาเอกทางเศรษฐศาสตร์ เมื่อปี พ.ศ. 2517
เมื่อจบการศึกษาในระดับดุษฎีบัณฑิต ดร.ไสว บุญมา ได้เข้าทำงานที่ธนาคารพัฒนาแห่งเอเชีย (Asian Development Bank: ADB) เป็นที่แรก จากนั้นไปทำงานกับธนาคารโลก (World Bank) ตั้งแต่ปี พ.ศ. 2521 จนถึงปี พ.ศ. 2541 รวมระยะเวลาที่ ดร. ไสว บุญมา ทำงานอยู่ที่ธนาคารโลก 20 ปี โดยตำแหน่งสุดท้ายก่อนเกษียณอายุ คือ เศรษฐกรอาวุโส (Senior Country Economist) ปัจจุบัน ดร.ไสว บุญมา ใช้ชีวิตส่วนหนึ่งอยู่ในอเมริกาเพื่อศึกษาวิชาต่าง ๆ และผลิตงานเขียนเชิงวิชาการเกี่ยวกับเศรษฐกิจและงานเขียนอื่นๆ ในฐานะนักเขียนอิสระโดยมีสถานะคล้ายเป็นนักศึกษาตลอดชีพ
งานเขียนส่งผลให้ ดร. ไสว บุญมา ได้รับรางวัลนราธิปพงศ์ประพันธ์จากสมาคมนักเขียนแห่งประเทศไทยเมื่อปี 2565
รายได้ที่เกิดจากงานเขียนและการบรรยายในระหว่างที่อยู่ในเมืองไทยทั้งหมดบริจาคให้แก่โครงการสนับสนุนการศึกษาของเยาวชนไทยตามกรอบแนวคิดของการใช้หนี้แผ่นดิน  ในปัจจุบันการบริจาคส่วนใหญ่ทำผ่านมูลนิธินักอ่านบ้านนาซึ่ง ดร. ไสว เป็นผู้ขับเคลื่อนหลักในการก่อตั้ง สนับสนุนด้านการเงินและการดำเนินงาน  รายละเอียดมีอยู่ในเว็บไซต์ของมูลนิธิฯ www.bannareader.com  เว็บไซต์นี้เป็นที่รวมงานเขียนส่วนหนึ่งของ ดร. ไสว บุญมา ไว้เพื่อความสะดวกของผู้ที่จะนำไปใช้ในการสังเคราะห์กับความรู้และความคิดอื่น ๆ
นอกจากนั้น ดร. ไสว เป็นผู้ก่อตั้งกลุ่ม "ผีเสื้อกระพือปีก" (The Butterfly Effect) ขึ้นสำหรับเป็นเวทีกลางของผู้ที่มีอุดมการณ์ด้านการทำงานจิตอาสาเพื่อสังคม
ดร. ไสว สมรสกับนางสาวเฉลยศรี ศิริมาศ เมื่อปี 2518 และมีบุตรีด้วยกันสองคนชื่อ ดาว และ เดือน
ประวัติ > การศึกษา

การศึกษาพื้นฐาน - จากครอบครัวและชุมชน
ประถมศึกษาปีที่ 4 - โรงเรียนวัดแหลมไม้ย้อย
มัธยมศึกษาปีที่ 6 - โรงเรียนบ้านนา "นายกพิทยากร"
ประกาศนียบัตรวิชาการศึกษาชั้นสูง - วิทยาลัยครูเทพสตรี จังหวัดลพบุรี
เข้าเรียนปริญญาตรีที่วิทยาลัยวิชาการศึกษา ประสานมิตร 4 ภาคเรียน
ปริญญาตรี - วิทยาลัยชายแคลร์มอนท์ มลรัฐแคลิฟอร์เนีย ประเทศสหรัฐอเมริกา
ปริญญาเอก - บัณฑิตวิทยาลัยแคลร์มอนท์ มลรัฐแคลิฟอร์เนีย ประเทศสหรัฐอเมริกา
ประวัติ > การทำงาน

พ.ศ. 2518 - 2521 ธนาคารพัฒนาเอเชีย (Asian Development Bank: ADB)
พ.ศ. 2521 - 2541 ธนาคารโลก (The World Bank)
ผลงาน - หนังสือที่เขียน

จดหมายจากบ้านนา (อาจดาวน์โหลดได้จากเว็บไซต์ของมูลนิธินักอ่านบ้านนา www.bannareader.com และของสโมสรหนอนหนังสือ www.bookishclub.com)
ฟังอย่างไรจะได้ยิน
จดหมายจากวอชิงตัน เก็บถาวร 2016-03-05 ที่ เวย์แบ็กแมชชีน (ดาวน์โหลดได้จากเว็บไซต์ของมูลนิธินักอ่านบ้านนา www.bannareader.com  สนับสนุนการจัดทำ e-book โดย www.openbase.in.th)
เศรษฐกิจพอพียง : ภูมิปัญญาชาติไทย
ไอเอ็มเอฟ ไอเอ็มเอฟ ไอเอ็มเอฟ เก็บถาวร 2016-03-05 ที่ เวย์แบ็กแมชชีน (สนับสนุนการจัดทำ e-book โดย www.openbase.in.th และดาวน์โหลดได้จาก www.bannareader.com)
เสือ สิงห์ กระทิง แรด เก็บถาวร 2016-03-05 ที่ เวย์แบ็กแมชชีน (สนับสนุนการจัดทำ e-book โดย www.openbase.in.th และดาวน์โหลดได้จาก www.bannareader.com)
สามแผ่นดิน
เล่าเรื่องเมืองน้ำมัน  เก็บถาวร 2016-03-05 ที่ เวย์แบ็กแมชชีน(สนับสนุนการจัดทำ e-book โดย www.openbase.in.th และดาวน์โหลดได้จาก www.bannareader.com)
อเมริกาที่ยังใช้ม้าเทียมไถ เก็บถาวร 2019-03-29 ที่ เวย์แบ็กแมชชีน (สนับสนุนการจัดทำ e-book โดย www.openbase.in.th และดาวน์โหลดได้จาก www.bannareader.com)
บ้านนอก เมืองนอก (รวมบทความจากเนชั่นสุดสัปดาห์)
ประชานิยม: หายนะจากอาร์เจนตินาถึงไทย?
คิดนอกคอก ทำนอกคัมภีร์
เลียนแบบรุ่ง ลอกแบบล่ม  (รวมบทความ)
โต้คลื่นลูกที่ 4
สู่จุดจบ! (อาจดาวน์โหลดได้จากเว็บไซต์ www.bannareader.com  อ่านบันทึกเสียงลง Youtube โดยคุณสมลักษณ์ หุตานุวัตร)
กะลาภิวัตน์ (อ่านบันทึกลง Youtube โดยคุณสมลักษณ์ หุตานุวัตร)
ธาตุ 4 พิโรธ
มองเมืองไทย: จากสิบปีของการใช้หนี้แผ่นดิน (ดาวน์โหลดได้จาก www.bannareader.com)
ทางข้ามเหว: แนวคิดสำหรับแก้วิกฤติไทย  (รวมบทความจากกรุงเทพธุรกิจ  ดาวน์โหลดได้จาก www.bannareader.com  อ่านบันทึกเสียงลง Youtube โดยคุณสมลักษณ์ หุตานุวัตร)
สู่ความเป็นอยู่แบบยั่งยืน (ดาวน์โหลดได้จาก www.bannareader.com)
มหาเศรษฐีขี้ไม่เหนียว (ดาวน์โหลดได้จาก www.bannareader.com)
ฟังอย่างไรจะได้ยิน ฉบับปรับปรุง (ดาวน์โหลดได้จาก www.bannareader.com)
เมื่ออากาศเป็นฆาตกร (ดาวน์โหลดได้จาก www.bannareader.com  อ่านบันทึกลง Youtube โดยคุณสมลักษณ์ หุตานุวัตร)
ประชานิยม: ทางสู่ความหายนะ (ดาวน์โหลดได้จาก www.bannareader.com  อ่านบันทึกเสียงลง Youtube โดยคุณสมลักษณ์ หุตานุวัตร)
หายนะ ฤๅสิ้นอารยธรรม (รวมบทความจากกรุงเทพธรกิจ  อ่านบันทึกลง Youtube โดยคุณสมลักษณ์ หุตานุวัตร)
ธาตุ 4 พิโรธ: โจทย์ที่ต้องมีคาตอบ (ดาวน์โหลดได้จากเว็บไซต์ www.bannareader.com  อ่านบันทึกลง Youtube โดยคุณสมลักษณ์ หุตานุวัตร)
เมื่อคิดให้ดีไทยนี้ฉลาด  (รวมบทแปลของบทความในบางกอกโพสต์)
ทำปลาร้าไปฝากภาคอีสาน: หลักการบริหารธุรกิจและการดำเนินชีวิตแบบยั่งยืน (ไม่ได้พิมพ์เผยแพร่)
ฝากภูมิปัญญาชาติไทยไว้กับครู  (ดาวน์โหลดได้จาก www.bannareader.com)
เศรษฐกิจพอเพียง  ฉบับส่งเสด็จ  (ดาวน์โหลดได้จากเว็บไซต์ www.bannareader.com  อ่านบันทึกเสียงลง Youtube โดยคุณสมลักษณ์ หุตานุวัตร)
ผีเสื้อรำพึง Musings of a Butterfly (เขียนเป็นร้อยกรอง  ดาวน์โหลดได้จากเว็บไซต์ www.bannareader.com และฟังได้จาก YouTube)
จดหมายจากชายทุ่ง (ดาวน์โหลดได้จากเว็บไซต์ www.bannareader.com อ่านบันทึกเสียงลง YouTube โดยคุณสมลักษณ์ หุตานุวัตร)
จดหมายจากบ้านนา  ฉบับต้นร่าง (ดาวน์โหลดไดเจากเง็บไซต์ www.bannareader.com)
รักคุด  นวนิยายคล้ายเรื่องราวของชาวบ้านนา (ดาวน์โหลดได้จากเว็บซต์ www,bannareader)
งานเขียนประจำ

ปัจจุบันเป็นนักเขียนคอลัมน์ประจำหนังสือพิมพ์กรุงเทพธุรกิจ  ในอดีตเขียนคอลัมน์ประจำในประชาชาติธุรกิจ ASTVผู้จัดการ Bangkok Post ชาวกรุงUSA นิตยสารครอบครัวพอเพียงและนิตยสารธุรกิจกับสังคม
งานเขียนส่วนหนึ่งกำลังได้รับการรวบรวมไว้ที่เว็บไซต์ www.bannareader.com
การอ้างอิง

ประวัติ ดร. ไสว บุญมา จาก หนังสือ เสือ สิงห์ กระทิง แรด : สี่คนนี้ มีอะไรร่วมกัน (ธันวาคม 2542), หน้า 242
ประวัติ ดร.ไสว บุญมา อ้างอิงจาก NIDA MBE เก็บถาวร 2008-10-24 ที่ เวย์แบ็กแมชชีน
หนังสือเรื่อง "จดหมายจากบ้านนา" พิมพ์ครั้งที่ 3 (ตุลาคม 2553)
หนังสื่อเรื่อง "จดหมายจากชายทุ่ง" พิมพ์กุมภาพันธ์ 2563
โดราเอมอน ตอน เผชิญอัศวินไดโนเสาร์

| โดราเอมอน ตอน เผชิญอัศวินไดโนเสาร์ |
| --- | --- |

กำกับ: Tsutomu Shibayama
นักแสดงนำ: Nobuyo Ōyama Noriko Ohara
กำกับภาพ: Akio Sayito
ตัดต่อ: Kazuo Inoue Yuko Watase
ดนตรีประกอบ: Shunsuke Kikuchi
บริษัทผู้สร้าง: Asatsu  
ผู้จัดจำหน่าย: Toho Company
วันฉาย: 14 มีนาคม ค.ศ. 1987 (ญี่ปุ่น)
ความยาว: 91 นาที
ประเทศ: ญี่ปุ่น
ภาษา: ญี่ปุ่น
ทำเงิน: 1.5 พันล้านเยน
โดราเอมอนเดอะมูฟวี่: โนบิตะ เผชิญอัศวินไดโนเสาร์ (ญี่ปุ่น: ドラえもん のび太と竜の騎士; โรมาจิ: 'Doraemon Nobita to Ryū no Kishi')หรือชื่อคนไทยรู้จักคือ บุกแดนใต้พิภพ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 8 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 14 มีนาคม ค.ศ. 1987
แหล่งข้อมูลอื่น

เว็บไซต์อย่างเป็นทางการ (โดราเอมอน 25 ตอน) (ญี่ปุ่น)
โดราเอมอน ตอน เผชิญอัศวินไดโนเสาร์ ที่อินเทอร์เน็ตมูวีเดตาเบส
ไมริงเงิน

| ไมริงเงิน Meiringen |
| --- | --- |
รูปปั้นเชอร์ล็อค โฮมส์ ในเมืองไมริงเงิน
   ตราอาร์ม
ประเทศ:   สวิตเซอร์แลนด์
รัฐ: แบร์น
เขต: อินเทอร์ลาเคิน-โอเบอร์ฮัสลี
พื้นที่
 • ทั้งหมด: 40.7 ตร.กม. (15.7 ตร.ไมล์)
ความสูง: 595 เมตร (1,952 ฟุต)
ประชากร (ธ.ค. 2012)
 • ทั้งหมด: 4,642 คน
 • ความหนาแน่น: 110 คน/ตร.กม. (300 คน/ตร.ไมล์)
รหัสไปรษณีย์: 3860
เลข SFOS: 0785
เว็บไซต์: www.meiringen.ch
ไมริงเงิน (เยอรมัน: Meiringen) เป็นเมืองชนบทในรัฐแบร์น ประเทศสวิตเซอร์แลนด์ ตั้งอยู่ในหมู่เทือกเขาแอลป์ และเป็นที่รู้จักในฐานะเมืองที่มีธรรมชาติสวยงามและเป็นสถานที่ที่เชื่อมโยงกับประวัติศาสตร์และวรรณกรรม โดยเฉพาะอย่างยิ่งเป็นเมืองที่เป็นฉากสำคัญในวรรณกรรมเชอร์ล็อก โฮมส์
ไมริงเงินมีประวัติศาสตร์ย้อนไปถึงยุคกลาง เคยเป็นชุมชนเกษตรกรรมและปศุสัตว์ขนาดเล็กที่พัฒนาขึ้นด้วยการค้าระหว่างภูมิภาคผ่านช่องเขาในเทือกเขาแอลป์ เมืองนี้เริ่มเติบโตในศตวรรษที่ 19 เมื่อการท่องเที่ยวในภูเขาเริ่มเป็นที่นิยม โดยเฉพาะอย่างยิ่งในกลุ่มนักเดินทางชาวอังกฤษที่ชื่นชอบการสำรวจภูเขาและชมน้ำตกอันสวยงามของพื้นที่นี้ สถานที่ที่ดึงดูดนักท่องเที่ยวให้มาเยือนไมริงเงินมากที่สุดคือน้ำตกไรเชินบัค ซึ่งมีชื่อเสียงในวงกว้างจากวรรณกรรมชื่อดังเมื่อเซอร์อาเธอร์ โคนัน ดอยล์ ใช้สถานที่นี้เป็นฉากสำคัญในเรื่องเชอร์ล็อค โฮมส์ โดยในตอนจบของเรื่อง ดอยล์เขียนให้โฮล์มส์ปะทะกับศาสตราจารย์เจมส์ มอริอาร์ตี ที่น้ำตกแห่งนี้ ซึ่งทำให้น้ำตกไรเชินบัคกลายเป็นจุดท่องเที่ยวที่โด่งดังสำหรับแฟนวรรณกรรมทั่วโลก
เศรษฐกิจของไมริงเงินพึ่งพาการท่องเที่ยวเป็นหลัก นักท่องเที่ยวส่วนใหญ่มาเยือนเพื่อชมธรรมชาติ เดินป่า และเล่นสกี อุตสาหกรรมโรงแรมและการบริการในเมืองเติบโตอย่างมากเพื่อตอบสนองความต้องการของนักท่องเที่ยวจากทั่วโลก นอกจากนี้ เมืองนี้ยังมีความสัมพันธ์กับของหวานเมอแรงก์ (meringue) ที่หลายคนเชื่อว่าถูกคิดค้นขึ้นในไมริงเงิน ตัวขนมนี้ทำจากไข่ขาวและน้ำตาล ตีจนขึ้นฟูแล้วอบให้กรอบ
ออล นิปปอน แอร์เวย์

บริษัท เดินอากาศเซ็งนิปปง มหาชนจำกัด (ญี่ปุ่น: 全日本空輸株式会社,Zen Nippon Kūyu Kabushiki gaisha) หรือรู้จักกันในชื่อ ออลนิปปอนแอร์เวย์ ย่อว่า เอเอ็นเอ (ANA) เป็นสายการบินที่ใหญ่ที่สุดในประเทศญี่ปุ่น โดยมีสำนักงานใหญ่อยู่ในกรุงโตเกียว และมีฐานการบินหลักที่ท่าอากาศยานนานาชาติโตเกียวและท่าอากาศยานนานาชาตินาริตะ เอเอ็นเอจัดตั้งขึ้นจากการควบรวมของแอร์นิปปอนและ แอร์เจแปน (ผู้ให้บริการเช่าเหมาลำ) และต่อมาในปี 2547 ANA ได้จัดตั้งสายการบินต้นทุนต่ำในนามของ แอร์เน็กซ์ (Air Next) เพื่อทำการบินจากท่าอากาศยานฟุกุโอกะ ซึ่งเริ่มทำการบินครั้งแรกในปี 2003 และในปีเดียวกันนั้น เอเอ็นเอได้เป็นผู้ถืหุ้นหลักในสายการบินนะกะนิคอน แอร์ไลน์ เซอร์วิส (NAL) ซึ่งมีสำนักงานใหญ่ที่เมืองนาโงยะ และในปี 2003 ได้เปลี่ยนชื่อนะกะนิคอนฯ เป็น แอร์ เซ็นทรัล พร้อมทั้งย้ายที่ทำการไปยังท่าอากาศยานนานาชาติชูบุเซ็นแทรร์
ประวัติ

สายการบินนี้ก่อตั้งเมื่อวันที่ 27 ธันวาคม ค.ศ. 1952 ในนามของ นิปปอนเฮลิคอปเตอร์ แอนด์ แอร์โร่เพลน โดยมีชื่อย่อว่า NH เริ่มบริการเที่ยวบินเฮลิคอปเตอร์ครั้งแรกในเดือนกุมภาพันธ์ ค.ศ. 1953 โดยเป็นเที่ยวบินเช่าเหมาลำ และ 15 ธันวาคมปีเดียวกัน NH ได้ทำการบินในเที่ยวบินขนส่งสินค้า ระหว่างโอซากะและโตเกียวด้วยเครื่องบินรุ่น de Havilland Dove ต่อมาให้บริการเที่ยวบินผู้โดยสารในวันที่ 1 กุมภาพันธ์ ค.ศ. 1954 ในเส้นทางเดียวกัน และทำการเปลี่ยนอากาศยานเป็นรุ่น de Havilland Heron และได้ขยายเส้นทางการบินสู่คิวชู และ ซัปโปโร
ฟาร์อีสเทิร์นแอร์ไลน์ (Far Eastern Airlines) เป็นอีกสายการบินหนึ่งที่เป็นส่วนก่อตั้ง ANA โดย FEA ก่อตั้งขึ้นในวันที่ 26 ธันวาคม ค.ศ. 1952 ก่อนหน้า NH เพียงหนึ่งวัน แต่กระนั้นก็มิได้ทำการบินจนกระทั่งวันที่ 20 มกราคม ค.ศ. 1957 ในเที่ยวบินขนส่งสินค้า ระหว่างโอซากะและโตเกียว และใช้เครื่อง de Havilland Dove และขยายเส้นทางจากโตเกียวสู่ คาโกชิม่า
FEA ได้ควบรวมกิจการกับ NH ในวันที่ 1 ธันวาคม ค.ศ. 1957 และเปลี่ยนชื่อเป็น ออล นิปปอน แอร์เวย์ โดยสาหเตุที่เลือกชื่อนี้เพราะว่า คำว่า"เจแปนแอร์ไลน์" แม้จะเป็นชื่อสามัญ แต่ได้จดทะเบียนเป็นชื่อสายการบินไปแล้ว จนในที่สุดได้เลือกเอาชื่อ "ออล นิปปอน แอรเวย์" มาใช้อย่างเป็นทางการ
กิจการองค์กร > สำนักงานใหญ่

ออล นิปปอน แอร์เวย์มีสำนักงานใหญ่ตั้งอยู่ที่ชิโอโดเมะซิตี้เซ็นเตอร์ในเขตชิโอโดเมะในเขตมินาโตะ โตเกียว ประเทศญี่ปุ่น
จุดหมายปลายทาง

บทความหลัก: จุดหมายปลายทางของสายการบินออลนิปปอนแอร์เวย์
ออล นิปปอน แอร์เวย์มีเครือข่ายเส้นทางภายในประเทศที่กว้างขวางซึ่งครอบคลุมทั่วประเทศญี่ปุ่นตั้งแต่ฮกไกโดทางตอนเหนือไปจนถึงโอกินาวะทางตอนใต้ เครือข่ายเส้นทางระหว่างประเทศของเอเอ็มเอขยายไปถึงจีน เกาหลีใต้ อินเดีย เอเชียตะวันออกเฉียงใต้ แคนาดา สหรัฐอเมริกา เม็กซิโก ออสเตรเลีย และ ยุโรปตะวันตก
เอเอ็นเอมีฐานการบินหลักที่ท่าอากาศยานนานาชาตินาริตะ ซึ่งใช้อาคารผู้โดยสาร 1 ฝั่งใต้ร่วมกับพันธมิตรสตาร์อัลไลแอนซ์ และที่ท่าอากาศยานนานาชาติโตเกียว โดยจะเป็นฐานการบินสำหรับเส้นทางบินภายในประเทศที่สำคัญ เนื่องจากอยู่ใกล้กับตัวเมืองโตเกียวและผู้คนจำนวนมาก
จุดหมายปลายทาง > ข้อตกลงการบินร่วม

ณ เดือนมกราคม ค.ศ. 2024 ออล นิปปอน แอร์เวย์ได้ทำข้อตกลงการบินร่วมกับสายการบินดังต่อไปนี้:
แอร์แคนาดา
แอร์ไชนา
แอร์โด
แอร์โดโลมิติ
แอร์เจแปน (สายการบินลูก)
แอร์มาเก๊า
แอร์นิวซีแลนด์
อามาคุสะแอร์ไลน์
เอเชียน่าแอร์ไลน์
ออสเตรียนแอร์ไลน์
อาเบียงกา
บรัสเซลส์แอร์ไลน์
สายการบินเอทิฮัด
เอธิโอเปียนแอร์ไลน์
ยูโรวิงส์
อีวีเอแอร์
การูดาอินโดนีเซีย
สายการบินไอเบกส์
อิตาแอร์เวย์
เจแปนแอร์คอมมิวเตอร์
การบินจี๋เสียง
ลอตโปลิชแอร์ไลน์
ลุฟท์ฮันซ่า
โอเรียนตัลแอร์บริด์จ
ฟิลิปปินส์แอร์ไลน์
ชานตงแอร์ไลน์
เชินเจิ้นแอร์ไลน์
สิงคโปร์แอร์ไลน์
โซลาร์ซีดแอร์
เซาท์แอฟริกันแอร์เวส์
สตาร์ฟลายเยอร์
สวิสอินเตอร์แนชนัลแอร์ไลน์
ตัปปูร์ตูกัล
การบินไทย
เตอร์กิชแอร์ไลน์
ยูไนเต็ดแอร์ไลน์
เวียดนามแอร์ไลน์
เวอร์จินออสเตรเลีย
จุดหมายปลายทาง > ข้อตกลงระหว่างสายการบิน

ณ เดือนมกราคม ค.ศ. 2024 ออล นิปปอน แอร์เวย์มีข้อตกลงกับสายการบินดังต่อไปนี้:
ปากีสถานอินเตอร์แนชนัลแอร์ไลน์
ประวัติ นาควัชระ

ประวัติ นาควัชระ มีชื่อภาษาอังกฤษว่า Prawat Nagvajara เป็นนักกีฬาสกีชาวไทย ซึ่งเป็นนักกีฬาเพียงคนแรกในประเทศไทยที่ได้เข้าแข่งขันในกีฬาโอลิมปิกฤดูหนาว โดยได้เข้าแข่งขันมาแล้ว 3 ครั้ง คือ ในกีฬาโอลิมปิกฤดูหนาว 2002, โอลิมปิกฤดูหนาว 2006 และโอลิมปิกฤดูหนาว 2014 ซึ่งปัจจุบัน นาย ประวัติอาศัยอยู่ที่ประเทศสหรัฐอเมริกา เขากล่าวไว้ว่าเขานั้นไม่เคยเห็นหิมะเลยจากระทั่งอายุ17 ปี ได้มาเป็นนักศึกษาปี1 ที่ Northeastern University ประเทศสหรัฐอเมริกา ตลอดเวลารับใช้ชาติเขายังได้อุทิศการสอนอยู่ที่ Drexel University ฟิลาเดลเฟีย ในปี2006 เขาได้บันทึกว่าเป็นนักกีฬาอายุมากที่สุด ในประเภทใช้ความอดทน Endurance Sport ซึ่งในขณะนั้นเขามีอายุ 47ปี
ประวัติ

สำเร็จการศึกษาระดับปริญญาตรี สาขาวิศวกรรมไฟฟ้า จาก Northeastern University ประเทศสหรัฐอเมริกา (B.S., Electrical Engineering, Northeastern University)
สำเร็จการศึกษาระดับปริญญาโท สาขาวิศวกรรมไฟฟ้า จาก Northeastern University ประเทศสหรัฐอเมริกา (M.S., Electrical Engineering, Northeastern University)
สำเร็จการศึกษาระดับปริญญาเอก จาก Boston University ประเทศสหรัฐอเมริกา (Ph.D., Boston University (1989)
ปัจจุบัน อ.ประวัติ นาควัชระ เป็นอ.สอนอยู่ที่ภาควิชา Electrical and Computer Engineering ณ Drexel University, Philadelphia, USA
สถิติ

ปี 2002 ณ เมืองซอลท์เลคซิตี้ สหรัฐอเมริกา ระหว่างวันที่ 8-24 กุมภาพันธ์ พ.ศ. 2545
ปี 2006 ณ เมืองตูริน อิตาลี ระหว่างวันที่ 10-26 กุมภาพันธ์ พ.ศ. 2549
ปี 2014 ณ เมืองโซชี ประเทศรัสเซีย ระหว่างวันที่ 7 กุมภาพันธ์ พ.ศ. 2557
มัชฌิมพีทาโกรัส

บทสร้างเรขาคณิตของมัชฌิมกําลังสอง และมัชฌิมพีทาโกรัส (ของตัวเลขสองจำนวน a และ b) มัชฌิมฮาร์มอนิกแสดงโดย   H, มัชฌิมเรขาคณิตโดย   G, มัชฌิมเลขคณิตโดย   A และมัชฌิมกําลังสอง (หรือรากที่สองของค่าเฉลี่ย) แสดงโดย   Q
ในคณิตศาสตร์ สามชนิดดั้งเดิมของมัชฌิมพีทาโกรัส (อังกฤษ: Pythagorean means) คือ มัชฌิมเลขคณิต (AM) มัชฌิมเรขาคณิต (GM) และมัชฌิมฮาร์มอนิก (HM) มัชฌิมเหล่านี้ถูกศึกษาโดยชาวพีทาโกรัส และนักคณิตศาสตร์ชาวกรีกรุ่นหลัง เพราะความสำคัญในเรขาคณิต และดนตรี
นิยาม

{\begin{aligned}\operatorname {AM} \left(x_{1},\;\ldots ,\;x_{n}\right)&={\frac {1}{n}}\left(x_{1}+\;\cdots \;+x_{n}\right)\\[9pt]\operatorname {GM} \left(x_{1},\;\ldots ,\;x_{n}\right)&={\sqrt[{n}]{\left\vert x_{1}\times \,\cdots \,\times x_{n}\right\vert }}\\[9pt]\operatorname {HM} \left(x_{1},\;\ldots ,\;x_{n}\right)&={\frac {n}{\displaystyle {\frac {1}{x_{1}}}+\;\cdots \;+{\frac {1}{x_{n}}}}}\end{aligned}}
สมบัติ

มัชฌิม  \operatorname {M}  แต่ละตัวมีสมบัติดังนี้
สมบัติ > การแจกแจง

\operatorname {M} (bx_{1},\,\ldots ,\,bx_{n})=b\operatorname {M} (x_{1},\,\ldots ,\,x_{n})
สมบัติ > การสลับที่

\operatorname {M} (\ldots ,\,x_{i},\,\ldots ,\,x_{j},\,\ldots )=\operatorname {M} (\ldots ,\,x_{j},\,\ldots ,\,x_{i},\,\ldots )
สำรับทุก  i และ  j
สมบัติ > ความโมโนโทนิค

a<b\rightarrow \operatorname {M} (a,x_{1},x_{2},\ldots x_{n})<\operatorname {M} (b,x_{1},x_{2},\ldots x_{n})
สมบัติ > นิจพล

\forall x,\;\operatorname {M} (x,x,\ldots x)=x
ความโมโนโทนิค และนิจพลบอกว่ามัชฌิมของเซตจะอยู่ระหว่างค่าน้อยสุด และค่ามากสุด
\min(x_{1},\,\ldots ,\,x_{n})\leq \operatorname {M} (x_{1},\,\ldots ,\,x_{n})\leq \max(x_{1},\,\ldots ,\,x_{n})
มัชฌิมฮาร์มอนิก และมัชฌิมเลขคณิตเป็นส่วนกลับของกันและกัน
\operatorname {HM} \left({\frac {1}{x_{1}}},\,\ldots ,\,{\frac {1}{x_{n}}}\right)={\frac {1}{\operatorname {AM} \left(x_{1},\,\ldots ,\,x_{n}\right)}}
มัชฌิมเรขาคณิตเป็นส่วนกลับของตัวเอง
\operatorname {GM} \left({\frac {1}{x_{1}}},\,\ldots ,\,{\frac {1}{x_{n}}}\right)={\frac {1}{\operatorname {GM} \left(x_{1},\,\ldots ,\,x_{n}\right)}}
ความไม่สมมูลระหว่างมัชฌิม

หากค่า  x_{i} ทั้งหมดเป็นบวก การเรียงลำดับของมัชฌิมเหล่านี้คือ
ที่มีความสมมูลกันก็ต่อเมื่อ  x_{i} เท่ากันทั้งหมด
นี่คือลักษณะทั่วไปของความไม่สมมูลกันของมัชฌิมเลขคณิตและมัชฌิมเรขาคณิต และกรณีพิเศษของความไม่สมมูลกันสำหรับมัชฌิมทั่วไป หลักฐานดังต่อไปนี้จากความไม่สมมูลกันของมัชฌิมเลขคณิต-เรขาคณิต  \operatorname {AM} \leq \max  และความเป็นคู่ส่วนกลับ ( \min  และ  \max  ก็เป็นส่วนกลับซึ่งกันและกันด้วย)
การศึกษาวิธีพีทาโกรัสมีความสัมพันธ์อย่างใกล้ชิดกับการศึกษาฟังก์ชัน majorization และ Schur-convex มัชฌิมฮาร์มอนิกและเรขาคณิตเป็นฟังก์ชันสมมาตรเว้าของอาร์กิวเมนต์ด้วยเหตุนี้จึงเป็นฟังก์ชัน Schur-concave ขณะที่มัชฌิมเลขคณิตเป็นฟังก์ชันเชิงเส้นของอาร์กิวเมนต์ ดังนั้นจึงเป็นทั้งฟังก์ชันสมมาตรเว้าและนูน
ดูเพิ่ม

ค่าเฉลี่ย
อัตราส่วนทอง
เชิงอรรถ

↑  ถ้า NM = a และ PM = b AM = AM ของ a และ b, และรัศมี r = AQ = AG
ใช้ทฤษฎีพีทาโกรัส, QM² = AQ² + AM² ∴ QM = √AQ² + AM² = QM
ใช้ทฤษฎีพีทาโกรัส, AM² = AG² + GM² ∴ GM = √AM² − AG² = GM
ใช้สามเหลี่ยมคล้าย, HM/GM = GM/AM ∴ HM = GM²/AM = HM
แหล่งข้อมูลอื่น

Cantrell, David W. "Pythagorean Means". MathWorld.
การเปรียบเทียบมัชฌิมเลขคณิต เรขาคณิต และฮาร์มอนิกของตัวเลขคู่หนึ่ง เส้นประแนวตั้งเป็นมัชฌิมฮาร์มอนิก
การพิสูจน์ด้วยรูปภาพ (proof without words) ทางเรขาคณิตโดย max (a,b) > มัชฌิมกำลังสอง (RMS) หรือ quadratic mean (QM) > มัชฌิมเลขคณิต (AM) > มัชฌิมเรขาคณิต (GM) > มัชฌิมฮาร์มอนิก (HM) > min (a,b) ของตัวเลขบวกสองจำนวน a และ b
โดราเอมอน ตอน โนบิตะ ตะลุยอาณาจักรหุ่นยนต์

| โดราเอมอน ตอน โนบิตะ ตะลุยอาณาจักรหุ่นยนต์ |
| --- | --- |

กำกับ: Tsutomu Shibayama
อำนวยการสร้าง: Jun Kaji Junichi Kimura Kumi Ogura Masatoshi Osawa Taro Iwamoto Toshihide Yamada
นักแสดงนำ: Nobuyo Ōyama Noriko Ohara
กำกับภาพ: Toshiyuki Umeda
ตัดต่อ: Hajime Okayasu
ดนตรีประกอบ: Katsumi Horii
บริษัทผู้สร้าง: Asatsu  
ผู้จัดจำหน่าย: Toho Company
วันฉาย: 9 มีนาคม ค.ศ. 2002 (ญี่ปุ่น)
ความยาว: 80 นาที
ประเทศ: ญี่ปุ่น
ภาษา: ญี่ปุ่น
ทำเงิน: 2.1 พันล้านเยน
โดราเอมอนเดอะมูฟวี่: โนบิตะ ตะลุยอาณาจักรหุ่นยนต์ (ญี่ปุ่น: ドラえもん のび太とロボット王国; โรมาจิ: 'Doraemon Nobita to Robotto Kingudamu') เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 80 นาที ภาพยนตร์ชุดนี้ถือเป็นตอนที่ 23 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 9 มีนาคม ค.ศ. 2002 และเข้าฉายในประเทศไทยเมื่อวันที่ 30 กันยายน พ.ศ. 2547 (ค.ศ. 2004) โดยใช้ชื่อตอนว่า "โนบิตะ ตะลุยอาณาจักรหุ่นยนต์"
เรื่องย่อ

ณ อาณาจักรหุ่นยนต์ ดินแดนที่หุ่นยนต์และมนุษย์อยู่ร่วมกันอย่างมีความสุข แต่เมื่ออาณาจักรถูกปกครองด้วยราชินีแจนซึ่งมีความแค้นกับหุ่นยนต์เพราะมีแรื่องราวฝังใจในอดีตที่สะเทือนใจจนทำให้เสียพ่อไป (ราชาองค์ก่อน) เธอมีความต้องการล้างโปรแกรมให้หุ่นยนต์ไร้ความรู้สึกเป็นเพียงแค่เครื่องมือรับใช้มนุษย์เท่านั้น ทำให้หุ่นยนต์จำนวนมากโดนจับไปล้างโปรแกรม ไม่เว้นแม้แต่ มาเรีย หุ่นยนต์แม่นมของราชินีและลูกชาย โปโกะ ที่เลี้ยงดูแลเธอและผูกพันกันมาตั้งแต่เด็ก สองแม่ลูกพยายามที่จะหนีการจับของทหารหุ่นยนต์ มาเรียโดนทหารจับได้แต่โปโกะนั้นสามารถหนีรอดมาได้อย่างหวุดหวิดจากการเปิดประตูมิติโดยไม่ได้ตั้งใจ
ฝั่งโลกมนุษย์ ซึเนโอะได้นำหุ่นยนต์สุนัขที่แสนฉลาดมาโชว์เพื่อนๆดูตามประสา ทำให้ทุกคนอยากมีบ้างโดยเฉพาะโนบิตะที่ต้องการอยากได้หุ่นยนต์สัตว์เลี้ยงจึงสั่งหุ่นยนต์จากโลกอนาคตโดยแอบโดราเอมอนสั่งจากกระเป๋าสำรอง ระหว่างการขนส่งสินค้าได้มีโปโกะออกมาจากประตูมิติด้วยโดยบังเอิญแต่โนบิตะไม่รู้ โปโกะนั้นโดนไลล่าจนได้รับบาดเจ็บแต่เขาก็เดินหาแม่ทั่วเมืองจนมาสลบอยู่ที่ลานกว้างที่ โดราเอมอน โนบิตะ ชิซุกะ ไจแอนท์ และซึเนโอะกำลังอยู่แถวนั้นพอดี ทำให้พวกเขาสงสารละต้องการนำเขาไปรักษาและนำกลับที่ๆเขามา ระหว่างการเดินทางเต็มไปด้วยอุปสรรคจากการตามล่าจากทหารหุ่นยนต์จนเครื่องไทม์แมชชีนพัง แต่โชคดีที่ได้รับช่วยเหลือจากหมอรักษาหุ่นยนต์และนักวิทยาศาสตร์เอาไว้ ระหว่างที่อยู่ที่นั้นพวกเขาได้ผจญภัยและร่วมช่วยเหลือให้อาณาจักรกลับมาสงบสุขเหมือนดังเดิม
แหล่งข้อมูลอื่น

เว็บไซต์อย่างเป็นทางการ (โดราเอมอน 25 ตอน) (ญี่ปุ่น)
โดราเอมอน ตอน โนบิตะ ตะลุยอาณาจักรหุ่นยนต์ ที่อินเทอร์เน็ตมูวีเดตาเบส
ดอแนตสก์

| ดอแนตสก์ |
| --- | --- |
นคร
ทวนเข็มนาฬิกา: อาสนวิหารพระเยซูทรงจำแลงพระกาย (รูปใหญ่), ดอนบัสแพลิส (โรงแรม), โรงละคร, จัตุรัสเลนิน, สะพานที่ถนนอิลลีชา, โรงอุปรากร
   ธง ตราอาร์ม
ดอแนตสก์ที่ตั้งนครดอแนตสก์ในประเทศยูเครน
พิกัด: 48°00′10″N 37°48′19″E﻿ / ﻿48.00278°N 37.80528°E﻿ / 48.00278; 37.80528
ประเทศ:  ยูเครน
แคว้น: ดอแนตสก์
เขต: เทศบาลนครดอแนตสก์
ก่อตั้ง: ค.ศ. 1869
สิทธิ์ของนคร: ค.ศ. 1917
เมืองหลวงของสาธารณรัฐประชาชนดอแนตสก์: ค.ศ. 2014
การปกครอง
 • นายกเทศมนตรี: ออแลกซันดร์ ลูเกียนแชนกอ
พื้นที่
 • นคร: 358 ตร.กม. (138 ตร.ไมล์)
ความสูง: 169 เมตร (554 ฟุต)
ประชากร (1 มกราคม ค.ศ. 2016)
 • นคร: 929,063 คน
 • ความหนาแน่น: 2,600 คน/ตร.กม. (6,700 คน/ตร.ไมล์)
 • รวมปริมณฑล: 2,009,700 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 83000—83497
รหัสพื้นที่: +380 622, 623
ป้ายทะเบียนรถ: АН
ภูมิอากาศ: Dfb
^ จำนวนประชากรในเขตนครดอแนตสก์และปริมณฑลเป็นข้อมูลใน ค.ศ. 2004
ดอแนตสก์ (ยูเครน: Доне́цьк, ออกเสียง: [doˈnɛtsʲk] ไฟล์:Uk-Донецьк.ogg) หรือ โดเนตสค์ (รัสเซีย: Доне́цк, ออกเสียง: [dɐˈnʲetsk]) เป็นเมืองอุตสาหกรรมในภาคตะวันออกของประเทศยูเครน มีพื้นที่ 358 ตารางกิโลเมตร ประชากร 1,100,700 คน ปัจจุบันถูกปกครองโดย รัสเซีย
ตั้งแต่เดือนเมษายน ค.ศ. 2014 ดอแนตสก์และพื้นที่โดยรอบเป็นหนึ่งในสถานที่หลักของการสู้รบในสงครามดอนบัสที่กำลังดำเนินอยู่ เนื่องจากกองกำลังแบ่งแยกดินแดนที่สนับสนุนรัสเซียได้ต่อสู้กับกองกำลังทหารของยูเครนเพื่อควบคุมเมืองและพื้นที่โดยรอบ ตลอดช่วงเวลาส่วนใหญ่ของสงครามนี้ เมืองดอแนตสก์อยู่ใต้การบริหารของกองกำลังแบ่งแยกดินแดนที่สนับสนุนรัสเซีย ส่วนพื้นที่รอบนอกในแคว้นดอแนตส์ถูกแบ่งกันระหว่างสองฝ่าย
เชิงอรรถ

↑  ปัจจุบันลูเกียนแชนกอย้ายไปอยู่ที่กรุงเคียฟเนื่องจากสงครามในดอนบัส
โรงเรียนเบญจมราชูทิศ นครศรีธรรมราช

| โรงเรียนเบญจมราชูทิศ |
| --- | --- |
Benjamarachutit School

ที่ตั้ง

เลขที่ 159  หมู่ที่ 3 ถนนนาพรุ-ท่าแพ  ตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช รหัสไปรษณีย์ 80000
พิกัด: 8°26′17.523″N 99°55′23.779″E﻿ / ﻿8.43820083°N 99.92327194°E﻿ / 8.43820083; 99.92327194
ข้อมูล
ชื่ออื่น: บ.ม. / BM
ประเภท: โรงเรียนรัฐบาล สังกัด สพฐ., โรงเรียนประจำจังหวัด, โรงเรียนมัธยมศึกษาขนาดใหญ่พิเศษ
คติพจน์: "ขฺนติ หิต สุขาวหา" (ความอดทนนำมาซึ่งความผาสุก) การเรียนดี ฝีมือเก่ง กีฬาเยี่ยม มารยาทยอด
สถาปนา: (สถาปนา) 1 เมษายน พ.ศ. 2441 (126 ปี)   (เปิดทำการ) 10 กรกฎาคม พ.ศ. 2442 (125 ปี)
ผู้ก่อตั้ง: พระรัตนธัชมุนี (ม่วง รตนทฺธโช)
หน่วยงานกำกับ: สำนักงานเขตพื้นที่การศึกษามัธยมศึกษานครศรีธรรมราช, สำนักงานคณะกรรมการการศึกษาขั้นพื้นฐาน, กระทรวงศึกษาธิการ
รหัส: 1080210774   - รหัส Smis 8 หลัก : 80012001   - รหัส Obec 6 หลัก : 210774
ผู้อำนวยการ: นายณัฐวุฒิ รัตนอรุณ
ครู/อาจารย์: 228 คน 2564
ระดับปีที่จัดการศึกษา: มัธยมศึกษาปีที่ 1-6
จำนวนนักเรียน: 2,826 คน 2564
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน    ภาษาไทย   ภาษาอังกฤษ   ภาษาฝรั่งเศส   ภาษาจีน   ภาษาญี่ปุ่น   ภาษาเกาหลี 
สี:   ขาว     แดง
เพลง: มาร์ชขาวแดง
เว็บไซต์: www.benjama.ac.th
ประดู่แดง
รูปหล่อพระรัตนธัชมุนี (ม่วง รตนทฺธโช) ภายใน "ศาลาอนุสรณ์ ๑๐๐ ปี เบญจมฯ" ผู้ริเริ่มก่อตั้งโรงเรียน
บรรยากาศภายในโรงเรียนเบญจมราชูทิศ
โรงเรียนเบญจมราชูทิศ (อังกฤษ: Benjamarachutit School) (อักษรย่อ: บ.ม., BM) แต่เดิมเป็นโรงเรียนหลวงแห่งแรกของภาคใต้ ดังนั้น โรงเรียนแห่งนี้จึงกลายเป็นโรงเรียนประจำ "มณฑลนครศรีธรรมราช"  และเป็นโรงเรียนมัธยมศึกษาขนาดใหญ่พิเศษ สังกัดสหวิทยาเขตเบญจมราชูทิศ
โรงเรียนเบญจมราชูทิศได้รับการสถาปนาขึ้นเมื่อวันที่ 10 กรกฎาคม พ.ศ. 2442
โรงเรียนเบญจมราชูทิศ อยู่ในเครือข่ายจตุรมิตรเบญจมราชูทิศ ซึ่งได้ร่วมกันจัดตั้งเครือข่ายขึ้นมา เพื่อแลกเปลี่ยนความรู้ ประสบการณ์ และช่วยเหลือกันพัฒนาโรงเรียน ระหว่างผู้บริหาร ครูอาจารย์ นักเรียน และศิษย์เก่าทั้ง 4 โรงเรียน ด้วยเหตุนี้จึงมีการจัดงานแข่งขันกีฬา "จตุรมิตรเบญจมราชูทิศแห่งประเทศไทย" ขึ้นในทุก ๆ ปี
ประวัติ

เดิมโรงเรียนเบญจมราชูทิศเป็นโรงเรียนประจำมณฑลนครศรีธรรมราช ระยะแรกสอนโดยพระ เนื่องจากรัฐส่วนกลางในสมัยนั้นไม่ใคร่จะลงทุนด้านการศึกษาแก่ประชาชน ดังนั้น เพื่อลดค่าใช้จ่ายจากส่วนกลางจึงอาศัยวัดและพระช่วยสอน  แต่กระนั้น เคล็ดวิชาที่เล่าเรียนกันก็เป็นเพียงประถมก กา และการคำนวณเลขเบื้องต้น ไม่ใช่วิชาความรู้ขั้นสูงในแบบที่เราเข้าใจและร่ำเรียนกันในปัจจุบัน